《枣柏大士画像赞》
宋代·释德洪

须眉如画颀而美，风神如秋气奇伟。平生归宿东北方，长劳动奇寂而止。

翛然跣足散衣行，智智用奇不乖体。帝王家生得自在，寿量不书绝终始。

虎受使令心境空，女为伴助憎爱弃。冠巾传心即俗真，方隅示法即事理。

只将枣柏荐斋钵，我来阎浮非著味。自然光明生齿牙，我谈辞章皆实义。

佛子授汝以显诀，一言便足超十地。随顺无明起诸有，若不随顺有离异。

圣贤酪生凡乳奇，只由观照戒定慧。是谓大士同体悲，令我顿入一切智。

作大佛事遍尘刹，华藏界奇容顿辔。以空为坐礼十身，以愿为舌说千偈。

如以花说无边春，如以滴说大海味。稽首世间妙莲华，愿常清净出泥滓。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。